Ein vederspil dc vahet
Ein vederspil dc vahet·
vnd kleine vogelin  smahet·
dc hat man lieber vil danne eines dc kleiner vogelin gert·
die bischaft sage ich wiben·
die mit reinen liben·
die nideren minne trútent vnd die hohen hant vnwert·
ein frowe gv̊t·
dú sol ir mv̊t·
niht nider lâssen sigen·
da von ir ere ist vnbehv̊t·
er mehte gerner swigen·
der nidere minne trútet vnd die hohen hat vnwert·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse